యుఎస్‌ ఓపెన్‌లో జుకోవిచ్‌కు వాకోవర్‌
 
వెసెలీ వైదొలగడంతో నేరుగా మూడవ రౌండ్‌లోకి
న్యూయార్క్‌: యుఎస్‌ ఓపెన్‌ గ్రాండ్‌ స్లామ్‌ టోర్నమెంట్‌లో టాప్‌ సీడ్‌ నొవాక్‌ జుకోవిచ్‌ మూడవ రౌండ్‌లోకి ప్రవేశించాడు.పురుషుల సింగిల్స్‌లో భాగంగా రెండవ రౌండ్‌లో జుకోవిచ్‌ తలపడాల్సిన జిరీ వెసెలీ (చెక్‌ రిపబ్లిక్‌) గాయం కారణంగా చివరి నిముషంలో టోర్నీ వైదొలిగాడు.దీంతో జుకోవిచ్‌ నాకోవర్‌ ద్వారా మూడవ రౌండ్‌లోకి చేరాడు. జుకోవిచ్‌ తన తదుపరి పోరులో అర్జెంటీనా చెందిన ఆటగాడు గైడోషెల్లాతో కానీ,రష్యా ఆటగాడు మిఖాలీ యెజ్నీతో కానీ తలపడతాడు.గత ఏప్రిల్‌లో జరిగిన మాంటి కార్లో క్లేకోర్టు టోర్నమెంట్‌లో జుకోవిచకు జిరీ వెసెలీ షాకిచ్చిన సంగతి తెలిసిందే. ఆ ఏడాది మియామి,ఇండియన్‌ వెల్స్‌ గెలిచి మంచి ఊపు మీద ఉన్న జుకోవిచ్‌ను మాంటి కార్లో టోర్నీలో వెసిలీ ఓడించి సంచలన సృష్టించాడు.దీంతో యుఎస్‌ ఓపెన్‌ రెండవ రౌండ్‌లో జుకోవిచ్‌కు వెసలీ తీవ్ర ప్రతిఘటన తప్పదని అంచనా వేశారు.అయితే గాయం కారణంగా వెసిలీ పోరునుంచి వైదొలుగుతున్నట్లు ప్రకటిం చడంతో జుకోవిచ్‌ తన రాకెట్‌కు ఎటువంటి పనిచెప్పకుండానే మూడవ రౌండ్‌కు చేరాడు.